El Centre Cívic del Port de Sagunt acull este dilluns un taller d'animació cinematrogràfica
11 de febrer 2019

Les activitats de la 7ª Mostra Internacional de Cinema Educatiu (MICE) començen este dilluns a Sagunt amb una conferència i taller d'animació cinematogràfica realitzats per Thomas Kutschera, responsable de l'animació de dracs de la sèrie Joc de Trons. L'activitat, que es realitzarà en el Centre Cívic del Port de Sagunt, compta amb la col·laboració de l'Associació Nautilus i està emmarcada dins del conjunt d'activitats del projecte cultural que desenvolupa Sagunt com a Capital Cultural Valenciana.

  

La MICE 2019 se celebrarà de l'11 al 23 de febrer. És un projecte transversal que busca unir el món educatiu i l'audiovisual, al mateix temps que permet a les xiquetes i xiquets, adolescents i jóvens crear els seus propis curtmetratges i poder presentar-los a concurs. En esta edició, participaran més de 300 curtmetratges locals i internacionals.

  

A més, el 23 de febrer, a les 12 hores, la ciutat acollirà la cerimònia de clausura de la MICE 2019, a l'auditori de Sagunt. L'esdeveniment estarà presentat per l'assessor Xavier Villaplana i comptarà amb la col·laboració d'algunes i alguns membres dels centres de formació, innovació i recursos educatius (CEFIRE) de Sagunt. Hi participaran l'Escola Municipal de Teatre Camí de Nora, el Conservatori Professional Joaquín Rodrigo de Sagunt o Locomotora Jazz Band. A més de la presència de l'actriu alemanya Hanna Schygulla (Berlin Alexanderplatz, Las amargas lágrimas de Petra von Kant). Una llegenda viva del cinema. Així com altres destacats artistes i autoritats.

  

La 7ª Mostra Internacional de Cinema Educatiu “**és un important pilar que dóna suport als projectes educatius de la nostra ciutat i afavorix l'aprenentatge i l'alfabetització audiovisual en l'àmbit educatiu**”, afirmen des de la delegació de Cultura de l'Ajuntament de Sagunt.

  

![](/media/p1mhkyde/092_c_mice2019_web.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-centre-civic-del-port-de-sagunt-acull-este-dilluns-un-taller-d-animacio-cinematrografica/ "Facebook")
*   [](http://twitter.com/share?url=https://aytosagunto.es/va/actualitat/el-centre-civic-del-port-de-sagunt-acull-este-dilluns-un-taller-d-animacio-cinematrografica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-civic-del-port-de-sagunt-acull-este-dilluns-un-taller-d-animacio-cinematrografica/ "Linked In")
*   [](mailto:?body=https://aytosagunto.es/va/actualitat/el-centre-civic-del-port-de-sagunt-acull-este-dilluns-un-taller-d-animacio-cinematrografica/)